Innkalling til styremøte nr. 6, styret 2019, Atlas
Tid: fredag 18. oktober kl. 18:00-20:00
Til stede: Gudrun, Tore, Josefine, Arne, Njål og Klas

Dagsorden
Sak 47/2019. Godkjenning av dagsorden og referat fra forrige styremøte.
Referat og dagsorden ble godkjent

Sak 48/2019. Organisere utviklingssamling/landslagssamling Atlas helgen 25.-27. oktober, herunder
· overnatting: Atlas låner ut sitt lokale til Østfold Brytekrets, kretsen er ansvarlig for å finne nattevakter og påse at brannreglementet overholdes. Klas har informert Fredrikstad Brannvesen om at det skal overnatte 50 personer.
· betaling: Atlas må få oversikt over deltakere som har betalt. De andre må vi kreve Vipps for. Klas finner noen som sitter her.
· måltider: Atlas leier Ekkohusets kantine for 2500 kr. Dette har Arne fått beskjed av Anne-Lise om at blir dekket av pengene kretsen får for organiseringen. Styret synes dette er feil bruk av kretsens penger da denne ekstrautgiften kom som følge av landslagssamling. NBF bør derfor dekke dette. Arne videreformidler dette til Anne-Lise, hun oppfordres til å ta det videre med NBF.
Styret påpeker at Atlas ikke har hatt en aktiv del i prosessen rundt disse samlingene og at det har blitt innkalt til langt flere enn de 40 personene Atlas har sagt vi har kapasitet til.

Sak 49/2019. Kasserer: Sara må dessverre gi seg som kasserer, vi trenger en ny kasserer.
Klas spør Majvi om hun kan ta kassererjobben og Ninni Pettersen om hun kan føre regnskapet. Gudrun henter post i Gamlebyen en gang i uken, for å lette jobben til Majvi. Denne legges i Atlas sin interne postkasse inne i bygget. Arne og Tore undersøker om vi kan sette opp en låst postkasse ved innkjørselen.

Sak 50/2019. Atlas arrangerer sosial tur til Budapest, hvor Grace bryter stevnet for OL-kvalifisering 20.-21. mars 2020.
Klas har reservert to leiligheter med ti sengeplasser, til sammen 20 sengeplasser. Hver leilighet har 2 soverom med to senger, 2 soverom med 3 senger og 3 bad.
Forslag fly til Budapest: Norwegian torsdag 19. Kl 10:45. 550 kr.
Forslag fly fra Budapest: Norwegian søndag 22. Mars kl 10:40. 967 kr.

Gudrun undersøker hvor hallen er og hvordan man kan skaffe billetter. Klas organiserer overnatting til de som ønsker. Katrine blir spurt om å trykke T-skjorter (røde). Vi arrangerer også en kveld før Budapest med informasjon om turen og øving på heiasanger. Hver enkelt får ansvar for å bestille sine flybilletter.

Sak 51/2019. Rydding av lager: Atlas har fått frist til å rydde lageret senest søndag 27. oktober. Det som ikke er ute til denne datoen vil bli kastet av kommunen. 
Vi møtes til dugnad lørdag kl. 10. Innkalling på Facebook og mail. I tillegg må vi spørre folk i treningslokalet under trening.

Sak 52/2019. Pizzakveld. Atlas vil arrangere pizzakveld for de yngre. Når? Hvem kan være ansvarlig? 
Arrangementet blir for bryteskole/knøtt. Atlas står for pizza (lages i ovn), drikke og snacks. Vi sikter oss inn på lørdag 2. november. Vi viser film. Arne spør Bente om hun vil ha ansvaret for arrangementet.

Sak 53/2019. Kurs. Flere fra Atlas bør har relevante kurs som trenerkurs og dommerkurs og stevnesekretærkurs. Hvordan får vi til dette, og hvem bør rekrutteres?
Ungdomsutvalget skal forsøke å rekruttere folk. Vetle og Boris bør oppfordres til å ta trenerkurs. 

Sak 54/2019. Ungdomsutvalget. Njål informerer.
Njål, Josefine og Othelie sitter i ungdomsutvalget. Idal og Vetle skal spørres om de kan være med. Njål sjekker om rapport om Atlas sitt ungdomsutvalg til Østfold idrettskrets er sendt inn. Ungdomsutvalget skal også være aktive til å rekruttere folk til trenerkurs, dommerkurs og lignende.

Sak 55/2019. Atlas skal arrangere stevne i mai. Vi må nedsette en komité. Hvem har mulighet?
Stevnet går 23. mai for yngre og opp til 15 år. Klas spør Annette Kure om hun kan være stevnesekretær. Ove Gundersen og Harald Bjerge kan også spørres. Gudrun spør Cecilie og Mansor om å ta kurs som stevnesekretær som går 25-27 oktober.

Sak 56/2019. Eventuelt
· Det blir samling ungdom, kvinner fredag til søndag 6-8 desember hos Atlas. Gudrun snakker med Kari. Det ventes mellom 20 og 25 personer. Ann-Kristin spørres om hun kan ringe folk for å sitte nattevakt.
· Eldre med kampsporterfaring som vil starte bryting bør ha første økt onsdag kl. 19:00. De uten kampsporterfaring bør trene kl. 20:00 mandager. 
· Det blir bompenger fra 15. november. Vi må forsøke å få til samkjøring. Merker vi frafall p.g.a. bompenger må det dokumenteres, med tanke på å ta det opp med kommunen/FRID.
· Styremedlemmer bes oppfordre folk til å rydde på kjøkkenet, sette inn i oppvaskmaskinen og sette på denne.
· [bookmark: _GoBack]Vi trenger vikar for Gheorghe onsdag 23. september. Johanne kommer antakelig, men trenger assistanse da det er mange der på onsdager. Klas spør Viljar, Gudrun spør Jenny og Gudrun forsikrer seg også om at Johanne kommer.
 
Referent: Klas Pettersen

